Cuora mouhotii

Cuora mouhotii (sinonim Pyxidea mouhotii ) ialah spesies kura-kura dari keluarga Geoemydidae.

Taburan habitat
C. mouhotii berasal dari Asia, merangkumi negara-negara seperti China, India, Laos, Burma, Vietnam, Thailand, dan Bhutan.

Nama lain
Antara nama tempatan lain kura-kura C. mouhotii ialah Kura-kura Katup Berjungkir dan Kura-kura Mouhot.

Etimologi
Nama spesies, mouhotii, diambil sempena nama Alexandre Henri Mouhot, seorang naturalis dan pengembara.

Taksonomi
C. mouhotii kadangkala dianggap spesies monotipikal Pyxidea. Analisis filogenetik menggunakan DNA mitokondria membuktikan bahawa spesies ini ialah sebahagian daripada kumpulan "Cuora", iaitu kumpulan monofiletik Kura-kura katup Asia, dan nama Pyxidea disinonimkan dengan genus Cuora, lantas menjadikan haiwan ini sebahagian daripada genus tersebut. Kajian filogenetik Cuora lain menyokong kenyataan ini. Selain itu, morfologi fizikalnya tidak berbeza dengan spesies Cuora yang lain. Ia juga boleh dikacukkan dengan kura-kura spesies Cuora galbinifrons.

Terdapat dua subspesies, iaitu C. m. mouhotii dan C. m. obsti.

Populasi Cuora mouhotii di Vietnam selatan hidup bersama dengan spesies Cuora picturata. Cuora mouhotii diketahui boleh dikacukkan dengan Cuora picturata (Cuora galbinifrons dan Cuora bourreti) di mana terdapat kemungkinan proses kacukan berlaku antara dua spesies ini.

Ciri-ciri
Cangkerang belakang (karapas) kura-kura ini mempunyai tiga jungkir atau lunas yang ketara. Bahagian dada (plastron) pula memiliki warna coklat cerah hinggalah coklat gelap. Rahang atasnya sangat kuat, manakala hidungnya pula pendek dan melengkung. Hanya sebahagian kakinya sahaja yang mempunyai selaput renang, menjadikan haiwan ini cenderung bersifat kedaratan berbanding akuatik.

Kura-kura jantan dan betina dibezakan melalui warna mata dan panjang kuku kaki mereka. Kura-kura jantan biasanya memiliki kuku yang tebal dan panjang berbanding betina, dan mata berwarna hitam atau coklat. Kura-kura betina pula memiliki kuku yang halus, berekor pendek, dan mata berwarna jingga atau merah.

Biologi
SIfat biologi C. mouhotii masih tidak diketahui.

Dalam satu kaji selidik, kura-kura jantan dan betina bersaiz sekitar 15 ke 17cm.

Musim mengawan berlaku sepanjang bulan Mei hingga September. Sekitar empat biji telur, yang licin, putih, bersaiz  dihasilkan. Kura-kura betina boleh menghasilkan dua kali telur pada satu-satu musim dan ereka membiarkan telur selepas ditanam.

Kura-kura jantan sangat agresf ketika mengawan. Kadangkala mereka memaksa dan mencederakan kura-kura betina.

Diet
Kura-kura ini bersifat maun, makanannya terdiri daripada tumbuh-tumbuhan dan buah-buahan. Kadangkala mereka menjadikan cacing, ulat dan serangga sebagai makanan.

Habitat
Haiwan ini bersifat kedaratan, dan boleh dijumpai di celah-celah batu dan rekahan-rekahan lubang. Kebanyakannya mendiami kawasan hutan, reranting kayu dan timbunan dedaun.

Status pemuliharaan
C. mouhotii disenaraikan sebagai haiwan terancam oleh IUCN.

Populasi haiwan ini semakin kurang, terutamanya di Vietnam akibat diburu dan dieksport ke negara lain. Tambahan pula, aktiviti manusia seperti pemusnahan hutan juga menyumbang kepada penyusutan populasi mereka.

Mereka juga diburu untuk dijadikan menu makanan serta perubatan tradisional. Sama memenuhi pasaran tempatan dan antarabangsa.

Di China, spesies ini dibela bagi memenuhi permintaan pasaran haiwan eksotik.

Galeri

Rujukan

Bacaan lanjut 
Bernhardt, K. (1995). Pyxidea mouhotii (Gray 1862). J. AG Schildkr. Panzerechsen 95(2), 7-18.
Gray, J. E. (1862). Notice of a new species of Cyclemys from the Lao Mountains, in Siam. Journal of Natural History 10(3), 157.
Gray, J. E. (1863). Observations on the box tortoises, with the description of three new Asiatic species. Proceedings of the Zoological Society of London 173-79.
Parham, J. F., et al. (2001). New Chinese turtles: endangered or invalid? A reassessment of two species using mitochondrial DNA, allozyme electrophoresis and known-locality specimens. Animal Conservation 4(4), 357-67.

Pautan luar 
Photo gallery: Pyxidea. World Chelonian Trust.

Geoemydidae
Reptilia Asia